Author: Felhasználónév
Company: Cégnév

Tudományos biztos beszámoló és pályázat – Lakó Viktória

Tudományos pályázatok
A félévelején elbíráltam a beérkezett 70 rendszeres tudományos pályázatot. A bevezetésre került új pontrendszer meglehetősen megnehezítette a bírálás folyamatát, a következő félévi pályázati kiírást megelőzően érdemes lesz újragondolni a pontszámítást. A bírálás megkönnyítése érdekében elkezdtem egy adatbázis készítését, amelyeket az idei adatokkal fogok tesztelni, ez segíti majd a pontrendszer javítását ill. a jövőben a bírálást is. Szeretnék új pályázati űrlapot is készíteni (a tervek már készen vannak és hamarosan a szociális elnökhelyettessel is egyeztetem őket), ami mind a kitöltést mind a bírálási folyamatot egyszerűsítené.
Tudományos csoport ülések
Szeptember óta 2 tudományos csoport ülést tartottam, amelyeken megtárgyaltuk a félév teendőit, kiosztottuk a feladatokat. Örömömre szolgál, hogy a legtöbb aktív és lehet számítani rájuk, remélem az egymásközti kommunikáció is javulni fog, ezáltal még jobban tudunk majd együtt dolgozni.
Tudományos melléklet
A félév során két terveim Tudományos melléklet fog megjelenni a Nyúzban, ezek közül az egyik ugyan csak 4 oldalas kiszerelésben, de meg is jelent a következő szám az utolsó heti Nyúzban fog megjelenni, a cikkek összegyűjtése már folyamatban van és reményeim szerint az első olyan melléklet lesz, amelyben mind a 6 szakterület képviselteti magát 1-1cikkel.
EHÖK TuB
Részt a félév első Tudományos Bizottsági ülésén, ahol tisztáztuk a Honorácior rendszer szabályzati kereteihez szükséges elképzeléseket, az anyag már a Főtitkár úr előtt van, hamarosan hivatalos formában is eljut az intézetekhez, ezért az intézeti tanácstagokkal majd szeretnénk összeülni megbeszélni a koncepciót, hogy tudjanak válaszolni az oktatók esetleges kérdéseire.
LOL Tudományos rovat
Az Alapítvány elnökének kérésére elvállaltam a LOL tudományos rovatának szerkesztését, eddig több cikket is írtam, és a tudcsoport tagjait is ösztönöztem erre, azonban úgy érzem, jobban működne a rovat, ha lenne egy állandó csoport (ezt nem feltétlenül szeretném teljes egészében a tudcsoport tagjainak nyakába sózni), aki rendszeresen ír beharangozókat és élménybeszámolókat a rendezvényekről,ehhez várom a lelkes jelentkezőket!
Egyéb
November 4-én 18:00-21:00 megrendezésre került az I. Matematika szakdolgozati konferencia, melyen 9 tavaly végzett matematika szakos hallgató mutatta be szakdolgozatát. A rendezvényen körülbelül 40-50 hallgató vett részt. Remélhetőleg sikerült hagyományt teremtenünk.
Szeptember óta szerdánként irodavezetőként is megtalálható vagyok az Északi tömb 0.75-ös szobájában, úgy érzem sikerült maximálisan ellátni a feladatokat, jól megtalálom a hangot a hallgatókkal, képviselőkkel, tisztségviselőkkel és a másik két irodavezetővel is. 
Lakó Viktória
Tudományos biztos
ELTE TTK HÖK

Elérhetőségek:
Tel.: (30) 502 60 92
E-mail.: tudbiz@ttkhok.elte.hu
Rábaszentmihály, 2009. november 7.